Source: https://www.monitoruldegalati.ro/sport/baschetbalistii-de-la-csm-galati-au-invins-la-44-puncte-la-sighetu-marmatiei-si-sunt-ca-si-calificati-in-cupa-romaniei.html
Timestamp: 2020-02-25 00:02:00+00:00

Document:
Baschetbaliştii de la CSM Galaţi au învins la 44 puncte la Sighetu Marmaţiei şi sunt ca şi calificaţi în Cupa României - Monitorul de Galati - Ziar print si online
Baschetbaliştii de la CSM Galaţi au învins la 44 puncte la Sighetu Marmaţiei şi sunt ca şi calificaţi în Cupa României Recomandat
Marți, 08 Octombrie 2019 11:26
Sezonul baschetbalistic masculin a debutat cu partidele din prima fază a Cupei României. CSM Galaţi a avut de parcurs un drum lung şi obositor în celălalt capăt al României pentru un triplu duel cu CSM Sighetu Marmaţiei. Luni seara a avut loc manşa tur din cadrul Cupei României. Echipa gălăţeană antrenată de Eugen Ilie şi Bogdan Bălănică, în ciuda faptului că a putut alinia doar 8 jucători valizi din cei 10 care au făcut deplasarea, cel de-al 11-lea, americanul Chris Porter Bunton rămânând la Galaţi din cauza unei accidentări, a trecut peste toate impedimentele, a reuşit o evoluţie încântătoare, a controlat meciul cu autoritate şi a obţinut o victorie la 44 de puncte diferenţă care le asigură în proporţie de 99, 99% calificarea în faza superioară a Cupei. Muntenegreanul Miloş Krivocapic de la CSM a reuşit primul triple-double din acest sezon. Rezultat final: CSM Sighet - CSM Galaţi 50-94 (16-29, 9-26, 13-22, 12-17). 5-ul de start: Negoiţescu 19 puncte, 6 recuperări, 0 pase decisive, o intercepţie; Vlad (11 p, 1, 2, 2), Krivokapic (11 p, 10, 11, 1), Bogdanovic (22 p, 3, 1, 1), Martin (20 p, 13, 0, 1). Au mai jucat: Corpodean (9 p, 6, 2, 1), Grecu (0, 1, 3, 2), Giangu (2, 2, 1, 0). Nu au fost folosiţi: juniorul Zaharia şi americanul Armstrong, ambii cu probleme medicale. „Aşa cum am spus ne-am format o echipă frumoasă, cu jucători tineri care joacă din plăcere. Din păcate nu avem decât opt jucători valizi în acest moment, americanii Armstrong şi Porter nu pot evolua deocamdată din cauza accidentărilor. În formulă completă sunt convins că ne calificam la pas în play-off. Este bine că mergem mai departe în Cupă unde ne dorim să aducem la Galaţi un adversar din Top, mi-aş dori Piteştiul dacă nu Dinamo, Craiova sau Timişoara”, ne-a declarat Florin Atanasiu, preşedintele secţiei de baschet de la CSM Galaţi. Din cauza problemelor cu unul din panouri la sala Dunărea, returul se va disputa miercuri tot la Sighetu Marmaţiei. Gălăţenii vor rămâne la graniţa României pentru că pe 12 octombrie vor juca cu CSM Sighet partida din prima etapă a Ligii Naţionale, grupa B.
« Două medalii de bronz pentru Sakura Kiai la Sibiu
Înotătorii gălăţeni de la Aqua Sport şi CSM s-au întors cu o salbă de medalii de la Tulcea »
Baschetbaliştii de la CSM Galaţi au învins la 44 puncte la Sighetu Marmaţiei şi sunt ca şi calificaţi în Cupa României

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM